laion/Wikipedia-Exotic huggingface dataset:
Kasai jõgi

Kasai on jõgi Aafrika keskosas, Kongo jõe vasakpoolne lisajõgi. Ta on 2153 kilomeetrit pikk. Kasai algab Bié platoolt Angolas. Ülemjooksul voolab itta, seejärel 400 km põhja suunas, moodustades loodusliku piiri Angola ja Kongo DV vahele. Saarterikas jõgi on seal kuni 10 km lai. Kongo nõos pöördub loodesse. Alamjooksul nimetatakase jõge Kwa. Suubub Kongo jõkke 170 km Kinshasast loodes. Kõrgvee ajal küündib suudmes veehulk 12 000 m³ sekundis. Jõgi on tuntud ka nimede Kassabi, Ibari, Nkutu, Kassai ja Cassai all. Pikimad lisajõed on Kwango, Fimi ja Sankuru.
Pandžabi keel

Pandžabi keel on peamiselt India Pandžabi osariigis ja Pakistani Pandžabi provintsis räägitav indoeuroopa keelkonna indoiraani harusse kuuluv india keel. Pandžabi keelt rääkis 1998. aastal emakeelena üle 104 miljoni inimese, millega see on maailmas umbes 10. kohal. Pandžabi keelt räägitakse ka Suurbritannias, USAs, Kanadas ja Austraalias. Pandžabi keel on üks India 22 ametlikust keelest. Pakistanis on pandžabi keel ametlik keel Pandžabi provintsis, seda räägib emakeelena 45% Pakistani elanikest. Pandžabi keelt kirjutatakse Indias brahmi kirjaga sarnanevas gurmuki kirjas ja Pakistanis araabia kirjal põhinevas šahmuki kirjas. Kirjakeel põhineb majhi murdel. Pandžabi keel on toonikeel. Pandžabikeelne Vikipeedia
Faisalabad

Faisalabad on linn Pakistanis Pandžabi provintsis, Faisalabadi ringkonna keskus. Faisalabad on Pakistani suuruselt kolmas linn Karachi ja Lahore'i järel. Linna asutasid 1895. aastal britid. 1977. aastani oli linna nimi Lyallpur kindralkuberner Charles James Lyalli järgi. Praegune nimi pandi Saudi Araabia kuninga Fayşal ibn ‘Abd al-‘Azīz Āl Sa‘ūdi järgi.  Faisalabad – pildid, videod ja helifailid Wikimedia Commonsis Faisalabadi ringkonna koduleht
Neutronmürk

Neutronmürk ehk tuumamürk on tuumakütuses leiduv lisaaine isotoop, mis neelab sama energiatasemega neutroneid, mis tekitavad tuumakütuses ahelreaktsiooni. Kuna neutronmürk neelab neutroni ilma tuumalõhustumist põhjustamata, siis vähendab neutronmürgi olemasolu tuumakütuses selle ahelreaktsioonivõimet. Tuumapommis kasutatav tuumkütus püütakse puhastada kõikidest võimalikest neutromürkidest, et tagada tuumapommi kütuse võimalikult täielik lõhustumine ahelreaktsiooni tulemusena enne kütuse laialipaiskumist plahvatuse mõjul. Tuumareaktoris, mille tuumakütust põletatakse pikema aja jooksul, arvestatakse neutronmürkide tekkimisega ning kasutatakse neid ka ahelreaktsiooni aktiivsuse reguleerimiseks.
Sonsee

Sonsee (õieti Tyrone Taylor; sündinud 16. septembril 1971 Brooklynis New Yorgis) on Ameerika Ühendriikide räppar, muusikaprodutsent, DJ ja näitleja. Ta on tuntud ka Sonee Seeza ja Suave nime all. Tegutseb alates 1990. aastast. "Tytanium" (2009) "Bridges" (2016)
Môco

Môco (ka Morro de Moco) on mägi Angolas, riigi kõrgeim tipp. Asub riigi lääneosas Bié platool, Huambo provintsis. Kõrgus 2620 m.
Huambo provints

Huambo provints on 1. järgu haldusüksus (provints) Angolas. Huambo provintsis asuv Môco on Angola kõrgeim tipp. Provints jaguneb 11 omavalitsuseks, mis jagunevad 37 vallaks.
José Eduardo Agualusa

José Eduardo Agualusa (sündinud 13. detsembril 1960 Huambos) on Angola kirjanik ja ajakirjanik. Ta sündis Huambos valgete portugali asunike peres, on elanud pikka aega Lissabonis ja seejärel Rio de Janeiros. Ta on avaldanud ajaloolisi romaane, jutukogusid ja ühe luulekogu. 2006. aastal asutas ta Brasiilias kirjastuse Língua Geral. "A Conjura" (romaan, 1989) "D. Nicolau Água-Rosada e outras estórias verdadeiras e inverosímeis" (jutustused, 1990) "O coração dos bosques" (luulekogu, 1991) "A feira dos assombrados" (novell, 1992) "Estação das Chuvas" (romaan, 1996) "Nação Crioula" (romaan, 1997) "Fronteiras Perdidas, contos para viajar" (jutustused, 1999) "Um estranho em Goa" (romaan, 2000) "Estranhões e Bizarrocos" (lasteraamat, 2000) "A Substância do Amor e Outras Crónicas" (kroonika, 2000) "O Homem que Parecia um Domingo" (jutustused, 2002) "Catálogo de Sombras" (jutustused, 2003) "O Ano em que Zumbi Tomou o Rio" (romaan, 2003) "Minevike müüja" ("O Vendedor de Passados", romaan, 2004). Eesti keeles: Varrak, 2011 "Manual Prático de Levitação" (jutustused, 2005) "As Mulheres de Meu Pai" (romaan, 2007) "Na rota das especiarias" (reisikiri, 2008) "Barroco tropical" (romaan, 2009) 2007 – Independent Foreign Fiction Prize 2017 – Dublini rahvusvaheline kirjandusauhind Gikandi, Simon (2003). Encyclopedia of African Literature (inglise). Taylor & Francis. Lk 18. ISBN 978-1-134-58223-5. Vaadatud 17.11.2018. www.agualusa.pt
Martin Fry

Martin Fry (sündinud 9. märtsil 1958 Manchesteris) on ansambli ABC juhtlaulja.
Arlindo Barbeitos

Arlindo do Carmo Pires Barbeitos (24. detsember 1940 Catete – 31. märts 2021) oli Angola luuletaja. Ta põgenes Angolast poliitilistel põhjustel 1961. aastal ning sai doktorikraadi etnoloogias Frankfurdi ülikoolist. Töötas professorina Berliini Vabas Ülikoolis. 1975 naasis Angolasse ja töötas Angola Ülikoolis. Tema luules on mõjutusi traditsioonilisest Aafrika luulest ning hiina ja jaapani luulest. "Angola Angolê Angolema" (1975) "Nzoji (Sonho)" (1979) "Fiapos de Sonho" (1990) "Na Leveza do Luar Crescente" (1998) Elulugu ja luuletused (portugali keeles)
Mark White (muusik)

Mark Anthony White (sündinud 1. aprillil 1961 Sheffieldis) on inglise muusik, kes on tuntud eelkõige ansambli ABC liikmena 1980–1992. Ta mängis ansamblis kitarri ja süntesaatorit, aitas laule kirjutada ja oli taustalaulja.
Stephen Singleton

Stephen Singleton (sündinud 17. septembril 1959) on inglise muusik, ansambli ABC asutajaliige. Ta mängis ansamblis süntesaatorit ja saksofoni.
Mark White

Mark Wells White (17. märts 1940 Henderson, Texas – 5. august 2017 Houston, Texas) oli USA advokaat ja poliitik, ta oli Texase kuberner aastatel 1983–1987.
Lammutamine

Lammutamine on ehitustöö, mis seisneb ehitise või selle osa purustamises selle kõrvaldamine eesmärgil. Hoone lõhkamine
Abortimine

Abortimine on arvutiprogrammi täitmise enneaegne lõpetamine.
Diplomaatiliste suhete katkestamine

Diplomaatiliste suhete katkestamine teise riigiga on diplomaatilise esinduse töö demonstratiivne katkestamise selles riigis. Diplomaatilised suhted katkestatakse protestina teise riigi mingi sammu vastu. Diplomaatiliste suhete katkestamine ei too automaatselt kaasa konsulaarsuhete katkestamist.
Akō

Akō on linn Jaapanis Hyōgo prefektuuris. Asub Aioi ja Bizeni vahel Seto ääres. Linna keskel asub Akō kindlus. 兵庫県／推計人口　兵庫県, vaadatud 31.03.2021. Akō koduleht
Ako

Ako oli Holmi liivlaste vanem, keda on mainitud Henriku Liivimaa kroonikas. Tema nimi arvatavasti germaani päritolu. Ako oli Riia piiskopi vastase võitluse juht Liivi ristisõja algusaastatel. 1206. aastal organiseeris ta ümberkaudsete valitsejate ühisrinnet Riia ründamiseks, kutsudes endaga liituma Polotski vürsti, turaidalasi ja leedulasi. Suvel Holmi linnuse juurde kogunenud ühisväkke õnnestus tal lõpuks peale kohalike liivlaste saada turaidalsed ja mõned leedulased, kes aga said lüüa piiskop Alberti saadetud ristisõdijate ja Mõõgavendade ordu väelt 4. juunil toimunud lahingus, kus hukkus ka Ako ise. Tema pea saadeti võidumärgina Riiga Albertile. Indriķa hronika. Läti keelde tõlkinud Ā. Feldhūns; eessõna ja kommentaarid Ē. Mugurēvičs. Rīga: Zinātne, 1993. Peatükk X, kommentaar 29. Henriku Liivimaa kroonika = Heinrici chronicon Livoniae. Ladina keelest tõlkinud Richard Kleis, toimetanud ja kommenteerinud Enn Tarvel. Tallinn: Eesti Raamat 1982, lk 55–61
Besee

Besee (prantsuse keelest baiser ‚musi‘, prantsuse [bɛ'zeː]) on magustoit vahustatud munavalgest ja tuhksuhkrust.
Amagasaki

Amagasaki on linn Jaapanis Hyōgo prefektuuris. Asub prefektuuri kaguservas Ōsaka lahe ääres. Amagasaki on tööstuslinn, peamised tööstusharud on terase-, farmaatsia-, keemia-, tekstiili- ja klaasitööstus. Linnas on ka mitu õlletehast ja laevaremonditehas. Teise maailmasõja ajal sai linn tõsiseid purustusi USA pommirünnakutes. 25. aprillil 2005 toimus Tsukaguchi ja Amagasaki jaama vahel rongiõnnetus, kui liiga kiiresti sõitnud kiirrongi 7 vagunit kurvis rööbastelt maha sõitsid ja osa neist 9-korruselise majja sisse sõitis. Õnnetuses hukkus 107 inimest, vigastada sai 540. Amagasaki koduleht
Menstruatsioonitaoline vereeritus

Menstruatsioonitaoline vereeritus ehk menstruatsioonitaoline veritsus on vereeritus tupest, mida põhjustab emaka limaskesta füsioloogiline seisund, kui sellele ei eelne ovulatsiooni (nagu menstruatsiooni puhul). See esineb tavaliselt veres östrogeeni ja prostegerooni sisalduse vähenemise tõttu (sama signaal kutsub vereerituse esile ka menstruatsiooni puhul). Sel juhul esineb regulaarne menstruatsioonitaoline vereeritus tavaliselt rasestumisvastaste tablettide tarvitamisel tabletitsüklite vaheajal. Samuti esineb see hormoonravikuuri lõppemisel. Sel juhul toimub emaka limaskesta irdumine aeglasemalt ja vähem täielikult kui menstruatsiooni korral. Vereeritus algab kolm-neli päeva pärast tabletitsükli või hormoonravi lõppu. Menstruatsioonitaolist vereeritust võib esineda ka pärast selliseid günekoloogilisi protseduure nagu emakaõõne abrasioon. Günekoloogia päevaravi, Veebiversioon (vaadatud 21.03.2014)
Hiina Taipei

Hiina Taipei (hiina keeles 中華臺北 või 中华台北 Zhōnghuá Táiběi) on nimi, mille all osaleb Hiina Vabariik (Taiwan) mõnes rahvusvahelises organisatsioonis ja peaaegu kõikidel spordivõistlustel. Hiina Taipei 2018. aasta taliolümpiamängudel Hiina Taipei 2022. aasta taliolümpiamängudel
Eduard Tamm (sportlane)

Eduard Tamm (8. juuli 1914 Ufa kubermang (Baškortostan) – 21. september 2010 Rakvere) oli eesti sportlane ja spordipedagoog. Tamme vanemad olid August ja Elisaveta Tamm. Kuni 1921. aastani elas perekond Venemaal, siis opteerus perekond Eestisse. 1934. aastal lõpetas Tamm Jäneda põllutöökooli ja 1939. aastal sõjakooli. Juba aasta varem oli temast saanud kaadriohvitser ratsaväerügemendis. Eesti sõjaväkke jäi ta kuni riigi okupeerimiseni ja oli kuni 1941. aastani ka Punaarmees. Aastal 1944 mobiliseeriti ta aga Saksa sõjaväkke, kus ta teenis piirikaitserügemendis. Pärast seda, kui Nõukogude Liit Eesti uuesti okupeeris, õnnestus Tammel 1946. aastal lõpetada Tartu Riiklik Ülikool spordipedagoogika erialal, kuid kaks aastat hiljem arreteeriti ta kodumaa reetmise süüdistusega ning talle määrati karistuseks 25 aastat vabadusekaotust koos viieaastase sundasumisega. Esialgu saadeti ta Magadani oblastisse Beregovoilagi, seejärel Irkutski oblastisse Taišetlagi, 1950. aastal aga tagasi Magadani oblastisse Kolõmasse. 1956. aastal Tamm vabastati ning ta naasis Eestisse. Aastatel 1945–1948 töötas Tamm vanemõpetajana Tartu Ülikoolis, 1956–1979 aga Tallinna Polütehnikumis kehalise kasvatuse ala juhatajana, hiljem TPI-s õppemeistrina. Spordiga hakkas Tamm tegelema juba nooruses, võisteldes kergejõustikus, ujumises, suusatamises ja ratsutamises. Alates 1970. aastatest osales ta suure eduga ka veteranide võistlustel. 1991. aastal võitis ta veteranide ülemaailmsetel sisemängudel kõrgushüppe ja 1999. aastal krooniti ta samal alal oma vanuseklassi maailmameistriks. 2000. aastal võitis ta veteranide EM-ilt aga kaks kulda. Tamm tegeles spordiga kuni 90. eluaastani. Suure osa oma medalitest on ta andnud Eesti Spordimuuseumile. Tema vanem vend oli raskejõustiklane ja politseinik Villem Tamm. Ta oli spordiühingu Kalev auliige (1973) 1998 – Kotkaristi IV klassi teenetemärk Tamm, Eduard "Arreteeritute nimed tähestikulises järjekorras – T". Originaali arhiivikoopia seisuga 10. mai 2010. Vaadatud 29. aprillil 2010. http://www.kjveteranid.ee/protokoll/EKVAPARIMAD.doc[alaline kõdulink] Biograafia ESBL-is
Simpsonite jõulud

"Simpsons Roasting on an Open Fire" on joonissarja "Simpsonid" esimene jagu, mis jõudis ekraanile 17. detsembril 1989. Homer, Marge ja Maggie on Springfieldi algkoolis Barti ja Lisa esinemist vaatama tulnud. Lisa soovib jõulukingiks poni ja Bart tätoveeringut. Marge ütleb, et Bart ei saa seda ning Homer, et kui Bart seda tahab, siis peab ta selle eest ise maksma. Kui Marge, Bart ja Lisa jõulusisseoste teevad, hiilib Bart minema ning laseb endale tätoveeringu teha. Bart tahab saada tätoveeringut kirjaga Mother (ema). Marge aga sekkub ja tätoveerija jõuab kirjutada ainult Moth (koi). Marge laseb tätoveeringu kalli laseroperatsiooni abil eemaldada. Samal ajal, kui Homer Springfieldi tuumajaamas tööl on, teatab jaama omanik hr Burns, et tuumajaama turvalisust parandati hindu tõstmata ja palkasid vähendamata ning töölised ei saa jõulupreemiat. Kui Homer kuuleb sellest, et nende jõuluraha läks Barti tätoveeringu eemaldamisele, otsustab ta Marge'ile mitte rääkida, et ei saanud jõulupreemiat, ja teeb ise jõuluoste (ostab odavad kingitused poest, kus miski ei maksa üle 5 dollari). Homer tahab kuuske osta, aga kõige odavam kuusk maksab 45 dollarit ning ta peab selle metsast varastama. Seejärel läheb ta kaubamajja jõuluvanana tööle, aga lõpus saab ainult 13 dollarit. Pärast seda lähevad Homer ja Bart koos Barneyga koerte võiduajamisele. Homer teeb panuse koerale Jõuluvana Väike Abiline, kusjuures võiduvõimalus on 99:1 – paraku jääb koer viimaseks. Esimeseks tuleb koer Keeristorm, kellele tegi panuse Barney. Omanik jätab Jõuluvana Väikese Abilise maha ning Homer ja Bart võtavad ta endale. Kui Homer ja Bart koju jõuavad, tunnistab Homer Marge'ile üles, et ta ei saanud jõulupreemiat, ning kink jäi ostmata. Kuid Jõuluvana Väike Abiline arvati heaks jõulukingiks ja jõulud olid seega hästi läinud. Pere laulab jõululaulu "Rudolph The Red Nosed Reindeer", millele Bart ja Lisa oma kommentaaridega vahele segavad. Laulureale "Rudolph, punaninast põhjapõder, sa lähed ajalukku" lisab Bart: "nagu hunn Attila," mispeale Homer teda kägistama hakkab. "Simpsons Roasting on an Open Fire" andmekogus IMDb (inglise)
Adeodatus I

Adeodatus I (ka Deusdedit I) oli paavst 615–618. Ta oli 68. paavst. Adeodatus sündis Roomas. Ta oli alamdiakon Stephanuse poeg. Ta oli Gregorius I ajal diakon (kardinaldiakon). Hiljem sai temast Santi Giovanni ehk Paolo kiriku preester. Tema nimekujuga on allikates segadus; võimalik, et see on põhjustatud nime tähendusest: a deo datus tähendab ladina keeles "Jumala poolt antud", Deus dedit aga "Jumal on andnud". "Liber Pontificalises" on teda nimetatud algul Deusdeditiks ja hiljem Adeodatuseks. Adeodatus I pühitseti paavstiks 19. oktoobril 615, kui Bütsantsi keiser Herakleios I oli teda tunnustanud. Ta oli esimene preester pärast Johannes II-t, kes valiti paavstiks. Ta oli paavstiks saades üsna eakas. Adeodatus I ajal tabasid Roomat maavärin ning mitmesugused haigused, nagu pidalitõbi ja katk. Itaalias viibinud Bütsantsi väed ei saanud palka, mis tõi sõdurite seas kaasa mässu, mille käigus tapeti eksarh Johannes. Paavst kohtus Roomas uue eksarhi Eleutheriusega, kes siirdus seejärel mässu maha suruma. Peatselt asus Eleutherius mässama Bütsantsi vastu, kuid sai Roomat rünnates surma. Adeodatus I taunis munklust ja nõudis munkadelt, kes olid Gregorius I-lt saanud varasid, nende üleandmist sekulaarvaimulikele. Sellele vaatamata on mõned kirikuajaloolased pidanud teda benediktiini mungaks, kuid paljud kirikuajaloolased pole seda fakti kinnitanud. Adeodatus I oli esimene paavst, kes andis välja bulla ja kasutas selle kinnitamiseks vastavat pitserit. Adeodatus I lubas vaimulikel pidada päevas (hommikul ja õhtul) või eri kirikutes kahte missat ("Liber Pontificalise" teksti tõttu erinevad tõlgendused). Adeodatus I ordineeris 29 piiskoppi, 14 preestrit ja 15 (või 5) diakonit. Tema ajal sai preestriks hilisem paavst Bonifatius V. Adeodatus I suri 8. novembril 618 Roomas võib-olla katku ja maeti Rooma Peetri kirikusse. Ta oli esimene paavst, kes oma surivoodil andis korralduse jagada paavsti rahaline pärand vaimulikele pärast oma surma. Teda austatakse katoliku kirikus pühakuna, kelle mälestuspäev on 8. november. Honorius I iseloomustas Adeodatus I-t kui lihtsat, vaga, tarka ja arukat vaimulikku. Ta oli pärimuse järgi suudelnud katkuhaigete haavu. J. N. D. Kelly: The Oxford Dictionary of Popes. 1996. Liber Pontificalis. Artikkel Adeodatus I kohta (inglise keeles) Artikkel Adeodatus I kohta. (inglise keeles) 7. sajandi konsistooriumid. Adeodatus I dokumendid.
Bonifatius V

Bonifatius V (ka Bonifacius V) oli paavst 619–625. Ta oli 68. paavst. Bonifatius sündis Napolis. Ta oli Johannese poeg. Ta oli Adeodatus I ajal San Sisto kiriku preester (kardinalpreester). Bonifatius V pühitseti paavstiks 23. detsembril 619, kui Bütsantsi keiser Herakleios I oli teda tunnustanud. Pikk interregnum oli põhjustatud arvatavasti sellest, et keiser sõdis samal ajal Pärsiaga. Bonifatius V kirjutas aastal 625 Northumbria kuningale Edwinile ja tema abikaasale Æthelburgile. Bonifatius V taunis munklust. Bonifatius V kinnitas kirikute asüüliõiguse. Ta sätestas, et ainult preestrid tohivad märtrite reliikviaid transportida. Seni tegid seda akolüüdid. Ta sätestas, et akolüüdid ei tohi Lateraani basiilikas ristida diakonite asemel. Ta sätestas, et kiriku notarid peavad alluma tsiviilõigusele. Bonifatius V kirjutas Canterbury piiskopile Mellitusele ja Rochesteri piiskopile Justusele. Ta saatis aastal 624 Justusele palliumi. Bonifatius V ordineeris 29 piiskoppi, 26 või 27 preestrit ja 4 diakonit. Bonifatius V lasi rajada Roomas Nicomedia kalmistu. Bonifatius V suri 25. oktoobril 625 Roomas ja maeti Rooma Peetri kirikusse. Ta jättis surres vaimulikele pärandi. J. N. D. Kelly: The Oxford Dictionary of Popes. 1996. Liber Pontificalis. Artikkel Bonifatius V kohta (inglise keeles) Artikkel Bonifatius V kohta. (inglise keeles) Bonifatius V dokumendid.
Paranenud ravist hoolimata

"Paranenud ravist hoolimata" (originaali pealkiri Parantunut hoidosta huolimatta – Päättömiä potilaskertomuksia) on Mervi Marttila kirjutatud raamat kõikvõimalikest keeleapsakatest meditsiinilises suhtlemises. Raamat ilmus Soomes 2005. aastal kirjastuse Otava väljaandel. Oma eessõnas ütleb autor, et ta on aastaid töötanud haigla osakonnasekretärina ja kirjutanud diktofonilindilt maha arstide dikteeritud juttu. Autor ei taha väita, et Soome arstid oleksid mingilgi määral ebakompetentsed, vaid et teinekord moodustuvad kiiruga loetud sõnadest absurdsed laused. Eessõna lõpus ütleb autor, et raamatus toodud ehedad sõnavääratused on naerutanud nii teda ennast kui ka tema kolleege. Jalad takistavad veel natukene käimist. Üldine seisund hea. Antud hetkel surnud. Räägib, et kõrvalestad võivad hommikul väga valulikud olla, kui need padjalt tõsta. Lisaks ütleb vasak silm, et ei näe korralikult. Teeme kliendist koopia ja anname kaasa. Parema kõrva kasutamine vasakul pool ei ole soovitatav. Täna hommikul läks patsient vetsu. Siis tekkis kummaline tunne, et on seal ka varem käinud. Kukkudes kaotas meelemärkuse põrandale. Palju pahkluid mõlemas jalas, rohkem aga vasakus. Humoorikas teos on nii vaimukas, et aeg-ajalt esitatakse raamatu teksti plagiaadina – pärit olevana mujalt, lugejale lähemalt. Näiteks ringelevad eestikeelsena netis väljavõtted sellest raamatust väitega, et need keelepärlid on kogutud Eestist, näiteks pärinevana Ida-Viru arstide koostatud haiguslugudest. Väljavõtteid haiguslugudest: Patsient paranes ravist hoolimata. Delfi/Kroonika, 05.09.2010. Mervi Marttila. "Paranenud ravist hoolimata – haigeid haiguslugusid", Kunst, 2008 Paranenud ravist hoolimata
Carpe diem

Carpe diem (korja/kasuta päeva) on ladinakeelne väljend, mis pärineb Horatiuse oodist. Sõna carpe tähendab 'korja, nopi', kuid Horatius kasutab seda ülekantud tähenduses 'kasuta, naudi'. Väljend esineb Horatiuse oodi 1,11 lõpureas: Tu ne quaesieris (scire nefas) quem mihi, quem tibi finem di dederint, Leuconoe, nec Babylonios temptaris numeros. Ut melius quicquid erit pati! Seu pluris hiemes seu tribuit Iuppiter ultimam, quae nunc oppositis debilitat pumicibus mare Tyrrhenum, sapias, vina liques et spatio brevi spem longam reseces. Dum loquimur, fugerit invida aetas: carpe diem, quam minimum credula postero. Väljend muutus võtmetsitaadiks barokiajastul, kui 17. sajandi kaduvuse ja kõige toimetamise mõttetuse tunnetusele lisandus mõte, et käesolevat hetke tuleb ära kasutada ja nautida mõtlemata igavikulistele asjadele. vaata Wikisource'ist: Quintus Horatius Flaccus – Carmina: Carmen 1,11
Sarnassõna

Sarnassõnad ehk paronüümid on kõlalt sarnased, sageli morfeemkoosseisu poolest osaliselt kattuvad sõnad, mis keeletarvitajal võivad segi minna. Paronüümid on näiteks metroloogia ja meteoroloogia, ortoeepia ja ortopeedia, käsitlema, käsitama ja käsitsema. Paronüümid (sarnassõnad) sarnanevad kõlalt ja on tihti samast tüvest tuletatud (nt maandama, maanduma, maabuma), kuid on eritähenduslikud. Hääldusliku sarnasuse tõttu võidakse aeg-ajalt neid vorme omavahel segamini ajada. Korrektne keelekasutus ametlikes tekstides on aga oluline, sest taolise teksti sisu peab alati olema üheselt mõistetav. Veel näiteid: arveldus, arvukus, arvustus, arvutus; edastama, edestama, edendama; esildis, esildus, esindus, esitlus, esitus; juhendama, juhtima, juhatama; käsitama, käsitlema, käsitsema; märge, märgend, märgis, märk, märkus. Kõige spetsiifilisemad ja seetõttu tülikaimad on lisaks kõlale ka tähenduslikult väga lähedased paronüümid, mille vahel on kõige raskem vahet teha, näiteks sõnad esitlus ja esitus. EKI Keelenõu järgi on Keelenõuandest küsituimate paronüümide esikolmik järele ja järgi, õieti ja õigesti, enamus ja enamik.[viide?] JÄRGI tähendab ’põhjal, alusel’: koolis käib õppetöö tunniplaani järgi, toimisin tema õpetuse järgi. JÄRELE kasutatakse tähenduses ’üle, alles, kannule’: seisin järjekorras teiste järele, küsi järele, võileivad jäid järele, igatsen su järele. ÕIETI tähendab ’õigupoolest, tõtt-öelda, tegelikult’: me pole õieti tuttavadki, ma pole täna õieti midagi söönud, läksin sinna õieti ainult tema pärast. ÕIGESTI tähendab ’nii nagu on õige, õigel moel’, vastand on valesti: õpilane vastas õigesti, kell käib õigesti. ENAMUS tähendab ’arvuline ülekaal’, vastand on vähemus: naised on õpetajate hulgas enamuses, parlamendi enamus pooldab seda presidendikandidaati. ENAMIK tähendab ’suurem osa’: enamik talusid osteti välja, rong peatub enamikus jaamades, enamikul töötajaist on pühapäev puhkepäev. Sõnamäng ehk paronomaasia Erelt, Mati, Tiiu Erelt ja Kristiina Ross. Eesti keele käsiraamat. Kolmas, täiendatud trükk. Tallinn: Eesti Keele Sihtasutus 2007, lk. 650. (ISBN 978-9985-79-210-0) Erelt, T. Eesti õigekeelsussõnaraamat ÕS 2006. Tallinn 2007. Erelt, T. Terminiõpetus. 2007. Plado, H; Mandra, K. Väike paronüümisõnastik. 2008. Vettik, A. Mõnda paronüümidest. 2013. Paronüümid ehk sarnassõnad. (2019). TaskuTark
Asago

Asago on linn Jaapanis Hyōgo prefektuuris. Asub sisemaal mägisel alal. Linn moodustati 2005. aastal Ikuno, Santō ja Wadayama linnade liitmise teel. Asagos asuvad Takeda kindluse varemaed ja Ikuno hõbedakaevandus, mis oli 15. sajandist alates Jaapani tähtsaim hõbedakaevandus. Kaevandamine lõpetati 1973. aastal. Asagos asuvad Wadayama raudteejaam, Takeda raudteejaam, Yanase raudteejaam, Ikuno raudteejaam, Nii raudteejaam ja Aokura raudteejaam. Akashiga ühendab linna maantee 427. 兵庫県 > 推計人口 Asago koduleht
Riley Crawford

Riley Crawford (1848–1864) oli teadaolevalt noorim sissisõdalane võsahulgusteks (Bushwhackers) hüütud lõuna sisside seas Missouri osariigis Ameerika Ühendriikide kodusõjas. Ema tõi 14-aastase Riley käekõrval lõuna sisside sekka pärast seda, kui põhjaosariiklased Riley isa hukkasid. Ta langes Cooperi maakonnas Missouri osariigis. Riley Crawfordi esivanemad olid pärit Šotimaalt. 13. augustil 1863 kukkus või kukutati Kansas Citys kokku vanglaks kohandatud alkoholipood. Põhjaosariiklased hoidsid selles seitsetteist lõuna sissidega seotud naist ja tüdrukut, lootes kahandada sisside võitlusvaimu. Hukkunute seas olid ka Riley Crawfordi õed Susan (Crawford) Vandewer ja Armenia (Crawford) Selvey. Naisvangide hukk sai kaheksa päeva pärast toimunud Lawrence'i veretöö ajendiks. The Trans-Mississippi News Vol 3 No 1, Fall 1997 http://members.tripod.com/~Penningtons/scv1.htm http://web.archive.org/20050213095943/www.geocities.com/davidsclow/crawford.html